LT
2022 4 13
Europos Sąjungos oficialusis leidinys
C 160/13
IV (Pranešimai)
EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI
TARYBA Tarybos išvados dėl Europos kultūros ir kūrybos pramonės ekosistemos strategijos kūrimo (2022/C 160/06)
EUROPOS SĄJUNGOS TARYBA,
PRIMINDAMA:
1.
esminį vaidmenį, kurį Europos Sąjungos ir jos piliečių labui atlieka kultūra ir kūrybos laisvė, stiprindamos mūsų demokratiją ir vertybes, užtikrindamos mūsų vaizduotės plėtrą, visuomenės klestėjimą, vietovių gyvybingumą, mūsų gyvenamosios aplinkos kokybę ir asmenų gerovę;
2.
kultūros ir kūrybos sektorių bei pramonės (KKSP), taip pat vadinamų kultūros ir kūrybos pramonės ekosistema (KKPE), atliekamą svarbų vaidmenį kuriant bendrą paveldą, bendrus principus ir ateities kultūrą, kurie yra būtini tam, kad Europos kultūros įvairovė nuolat klestėtų, kartu atsižvelgiant į tai, kad KKSP yra labai įvairi grupė, turinti įvairius prioritetus ir sąlygas;
3.
KKPE aprėptį, apibrėžtą 2021 m. metinėje bendrosios rinkos ataskaitoje (1), kurioje apžvelgiama 14 pramonės ekosistemų, Komisijos tarnybų nustatytų atsižvelgiant į 2020 m. naują pramonės strategiją (2), ir daugelyje kitų Priede nurodytų aktualių dokumentų;
4.
KKPE ekonominę svarbą: pagal 2019 m. vertinimus sektorius sudarė 3,95 % ES pridėtinės vertės (477 mlrd. EUR), jame dirbo 8,02 mln. žmonių ir veikė 1,2 mln. įmonių, kurių 99,9 % yra mažosios ir vidutinės įmonės (MVĮ) (3);
5.
didelį COVID-19 poveikį kultūros ir kūrybos ekonomikai ir poreikį toliau stiprinti KKPE atsparumą ir dvejopą (žaliąją ir skaitmeninę) pertvarką Europos Sąjungoje, kad būtų papildytas Ekonomikos gaivinimo ir atsparumo didinimo priemonės poveikis ir sudarytos sąlygos išnaudoti visą jos, kaip ekonomikos augimo, darbo vietų kūrimo ir ES pasaulinio konkurencingumo varomosios jėgos, potencialą.
(1) Komisijos tarnybų darbinis dokumentas 2010 SWD (2021) 2010 35 final, p. 98–104: KKP yra įvairi grupė.
Didžiausios pramonės sritys yra audiovizualinė (televizija, vaizdo žaidimai, užsakomosios vaizdo paslaugos, kinas, papildytoji realybė / virtualioji realybė (PR / VR)), muzikos, knygų ir spaudos, reklamos, kultūros paveldo (muziejai, istorinės vietovės), scenos menų (teatras, šokiai) ir vaizduojamųjų menų sritys.
Ši plati apibrėžtis grindžiama 2009 m.
UNESCO kultūros statistikos programa, Europos Komisijos žaliąja knyga „Išnaudoti kultūros ir kūrybos sektorių potencialą“ ir Kūrybiškos Europos reglamentu.
(2) Komunikatas „Naujosios 2020 m. pramonės strategijos atnaujinimas.
Bendrosios rinkos stiprinimas siekiant Europos ekonomikos atsigavimo“ C(2021)350.
(3) Komisijos tarnybų darbinis dokumentas 2010 SWD (2021) 351 final, p. 98–104 (https://ec.europa.eu/info/sites/default/files/swdannual-single-market-report-2021_en.pdf).